32002R0894
L 142/3
JURNALUL OFÍCIAL AL UNIUNII EUROPENE
REGULAMENTUL (CE) NR. 894/2002 AL PARLAMENTULUI EUROPEAN ȘI AL CONSILIULUI
din 27 mai 2002
de modificare a Regulamentului (CEE) nr. 95/93 al Consiliului de stabilire a normelor comune privind alocarea de sloturi orare în aeroporturile Comunității
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 80 alineatul (2),
având în vedere propunerea Comisiei (1),
având în vedere avizul Comitetului Economic și Social (2),
după consultarea Comitetului Regiunilor,
hotărând în conformitate cu procedura prevăzută la articolul 251 din tratat (3),
întrucât:
(1)
Atentatele teroriste din 11 septembrie 2001 în Statele Unite și evoluțiile situației politice după aceste evenimente au afectat grav operațiunile de transport aerian și au determinat o scădere considerabilă a cererii în restul sezonului de planificare orară al verii 2001 și al iernii 2001/2002.
(2)
Pentru ca neutilizarea sloturilor orare alocate acestor sezoane să nu aibă drept efect pierderea drepturilor operatorilor de transport aerian asupra acestor sloturi, este necesar să se arate clar și fără echivoc posibil că aceste sezoane de planificare orară au fost afectate negativ de atentatele teroriste din 11 septembrie 2001.
(3)
Este deci necesară modificarea Regulamentului (CEE) nr. 95/93 al Consiliului din 18 ianuarie 1993 de stabilire a unor norme comune privind alocarea de intervale orare în aeroporturile Comunității (4),
ADOPTĂ PREZENTUL REGULAMENT:
Articolul 1
În Regulamentul (CEE) nr. 95/93 al Consiliului se inserează următorul articol:
„Articolul 10a
Evenimentele din 11 septembrie 2001
În sensul articolului 10 alineatul (3), coordonatorii acceptă ca operatorii de transport aerian să aibă dreptul la aceleași sloturi orare în sezonul de planificare orară al verii 2002 și al iernii 2002/2003, așa cum le-au fost alocate la data de 11 septembrie 2001 pentru sezonul de planificare orară al verii 2001 și, respectiv, al iernii 2001/2002.”
Articolul 2
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 mai 2002.